Haeba u rata linnete tsa rona tse thahasellisang ka bophelo. Joale ka mosa u arolelane li-blogs tsa rona le metsoalle ea hau, lelapa le beng ka uena onsapp le facebook. Jesu o tšwela pele o re: “Ka morago ga nako e telele mong wa bahlanka bao a tla a lokiša ditaba tša ditšhelete le bona.” (Mateo 25:19) Ba babedi ba pele ba dirile sohle se ba ka se kgonago, “yo mongwe le yo mongwe . . . go ya ka bokgoni bja gagwe.” Mohlanka yo mongwe le yo mongwe e be e le seroto, a šoma ka thata e bile a kgona go tšweletša go ya ka seo a se gafetšwego. Yo a hweditšego ditalente tše hlano, o ile a oketša ka tše dingwe tše hlano, go etša ge go bile bjalo ka yoo a hweditšego ditalente tše pedi. (Ka nako yeo, mošomi o be a swanetše go šoma nywaga e ka bago e 19 gore a hwetše talente e tee.) Mong wa bona o ba reta ka tsela e swanago gomme a botša yo mongwe le yo mongwe wa bona a re: “O dirile gabotse, mohlanka yo botse le yo a botegago! O botegile dilong tše dinyenyane. Ke tla go bea gore o hlokomele dilo tše dintši. Thaba le mong wa gago.”—Mateo 25:21.